ועדת הכספים, כנסת 19, פרוטוקול מספר 439, 2014-11-05 10:25

ניסן סלומינסקי: בוקר טוב, אני מתכבד לפתוח את הישיבה.

ניסן סלומינסקי: דיון מהיר בנושא תוספת מידע על מגמה רב-שנתית בתקציב המדינה.

ניסן סלומינסקי: הבקשה היא של חברי הכנסת דב ומיכל בירן, חברת הוועדה שלנו.

ניסן סלומינסקי: אני רואה שדב לא נמצא.

מיכל בירן: יש לו עניינים בתל-אביב.

ניסן סלומינסקי: מיכל, בבקשה.

מיכל בירן: דבר ראשון, אני מצטערת שהייתי צריכה לכנס על זה דיון מהיר.

מיכל בירן: אני כתבתי מכתב לאמיר לוי ב-3.9, הכי ענייני, שמבקש בקשה למידע על מגמה רב-שנתית.

מיכל בירן: מה המשמעות של זה – נראה לי שכולנו יודעים שכשכתוב: 300 מיליון שקלים לתחבורה ציבורית, זה יכול להישמע הרבה למי שלא מבין, אבל יכול להיות שזה קוצץ בחצי.

מיכל בירן: יכול להיות שדווקא היתה תוספת.

מיכל בירן: זה בסופו של דבר חסר משמעות, ומעט מאוד חברי כנסת בגלל זה עוברים לסעיפי התקציב, כי אין לך באמת דרך להשוות את זה.

מיכל בירן: בנוסף, משרד האוצר עשה שינוי ארגוני לפני כשנתיים, שבו הוא ספרר מחדש את כל הסעיפים, כלומר גם אם יש חברי כנסת חרוצים, שרוצים בעצמם לבדוק את המגמה הרב-שנתית, הם לא יכולים לבדוק פר סעיף, כי ספררו מחדש בסט חדש של מספרים את כל הסעיפים.

מיכל בירן: כלומר גם אם אנחנו ממש רוצים – יוגב, אתה היחיד שפה, אשמח אם לפחות תקשיב; הוא לא שומע.

מיכל בירן: זה מבזה שלא אמיר ולא יעל מבורך פה.

יעקב ליצמן: הם עשו את זה לבלבל את האויב.

ניסן סלומינסקי: לא, הם עשו את זה לשכלול.

מיכל בירן: אני מניחה שזה היה שכלול, אבל זה לא משנה את המצב.

מיכל בירן: שמעון, זה ממש מפריע.

שמעון סולומון: תמשיכי לדבר.

שמעון סולומון: מקשיבים לך, וזה לא דבר חדש כאן, שמנהלים עניינים במקביל, אז תפסיקי להעיר הערות.

מיכל בירן: יש רק נציג אחד של האוצר.

מיכל בירן: בעקבות השינוי הארגוני שלכם, לא משנה מה אנחנו נעשה, אין לנו דרך לדעת מה היה גודל סעיף מסוים לפני שלוש או ארבע שנים.

מיכל בירן: זו היתה בקשה מאוד עניינית.

מיכל בירן: אני גם יודעת שבאופן טכני לא היתה בעיה להיענות לבקשה הזאת מכמה וכמה חוות דעת שקיבלתי.

מיכל בירן: במקום זה אמיר לוי לא טרח לענות למכתב, לא טרח לענות לפגישה, במובן הכי ענייני של לחשוב איך חברי ועדת הכספים יוכלו למלא את התפקיד שנשלחו למלא כנציגי הציבור, כמפקחים על התקציב.

ניסן סלומינסקי: את אומרת שנניח, אם יש מספר, ואת רוצה להשוות אותו למה שהיה עד לפני שנה ולפני שנתיים.

ניסן סלומינסקי: עד איפה את כן יכולה להשוות, לפי הנתונים של היום?

מיכל בירן: היום אפשר שנתיים.

ניסן סלומינסקי: בנוהל הרגיל שיש, זה מה שפעם סיפרתם לנו, שמחקתם סעיפים ועשיתם שינויים, אני זוכר שפעם בגני התערוכה היתה ישיבת ועדת כספים, והבאתם את יואל בריי, שנתן לנו הרצאה שלמה על השכלולים שאתם עושים, מנקים את הספר מכל מיני דברים מיותרים וכו'.

ניסן סלומינסקי: היה לכם שם לכל התוכנית הזאת.

מיכל בירן: חריש עמוק.

ניסן סלומינסקי: זה קשור לזה?

ניסן סלומינסקי: הבנתי.

מיכל בירן: אני לא רוצה להציק על כל דבר.

מיכל בירן: סעיפים תקציביים יותר משמעותיים, מעל 30 מיליון שקלים, בסופו של דבר שר האוצר מפזר אמירות: הגדלנו את תקציב הרווחה, הגדלנו את תקציב החינוך.

מיכל בירן: היכולת שלי לראות האם זה נכון או לא, הוא רק בזה שאני רואה איפה היה קיצוץ, איפה היתה הרחבה.

מיכל בירן: לראות את הנתונים.

מיכל בירן: במקומות שאני לא יכולה להציק, אני לא רוצה להציק.

מיכל בירן: במקומות שהיה גידול, בשמחה נפרגן על זה.

מיכל בירן: אבל אני רוצה לקבל לא סיסמאות קלושות.

מיכל בירן: שוב, אני חושבת שיושבות פה שתי חברות כנסת חרוצות שיחפרו בזה.

מיכל בירן: תנו לנו את הכלים למלא את תפקידנו.

מיכל בירן: זה כל מה שביקשנו.

מיכל בירן: וזו לא בעיה טכנית.

ניסן סלומינסקי: יוגב, בבקשה.

<יוגב גרדוס: ראשית, אני מתנצל בנושא המכתב, כי אם מגיע כזה מכתב, הוא היה אמור לעבור אליי.

מיכל בירן: העוזר שלי גם מתקשר מדי שבוע להציק, כך שזה לא נפל בין הכיסאות.

<יוגב גרדוס: אני מתנצל אם לא נענית.

ניסן סלומינסקי: הוא אומר שהכעס לא יהיה לגבי אמיר אלא לגביו.

מיכל בירן: זה נשמע שהכעס צריך להיות לגבי אמיר, כי המכתב לא הגיע אליו.

ניסן סלומינסקי: זה נפל בדרך.

ניסן סלומינסקי: יוגב גם חייב לי תשובה.

<יוגב גרדוס: קודם כל אני חייב לומר שכל הנתונים לגבי כל השנים אחורה נמצאים באתר האינטרנט שלנו ברזולוציה הכי מפורטת שיש ברמת שמונה ספרות תקנות לכל נושא.

<יוגב גרדוס: כפי שציין היושב-ראש, בשנת 2013 מימשנו תוכנית עבודה שלקחה כשנתיים החל מ-2011, לעשות שינוי במבנה התקציב, שהוא בסך הכול שינוי לטעמי חיובי וטוב.

מיכל בירן: לא כופרת בזה.

<יוגב גרדוס: כמו בכל שינוי, יש יתרונות וחסרונות.

<יוגב גרדוס: החיסרון המרכזי, שגם אנחנו חששנו ממנו לגבי השינוי, זה שבאמת יש קושי בהשוואות היסטוריות ברזולוציות מאוד נמוכות.

<יוגב גרדוס: ברמת הסעיפים או ברמת הנושאים הגדולים, כן אפשר לעשות רזולוציות כאלה.

<יוגב גרדוס: אנחנו עם התקציב השנה מגישים גם ניתוח של התקציב משנת 2005 עד 2015, עשר שנים, לראות איך הסעיפים השתנו.

<יוגב גרדוס: זה לוקח זמן לעשות את הדברים האלה, כי גם- - -

יעקב ליצמן: מהממ"מ של הכנסת קיבלנו עכשיו חמש שנים.

יעקב ליצמן: הוא אומר שיש קושי, ואנחנו קיבלנו.

<יוגב גרדוס: גם עמי צדיק דיבר אתי, מהממ"מ.

<יוגב גרדוס: הם גם עושים את הניתוחים האלה, כלומר זה אפשרי.

יעקב ליצמן: עובדה שקיבלנו.

יעקב ליצמן: כל הנתונים נמצאים באינטרנט, וחשופים.

יעקב ליצמן: גם ישבנו בזמנו עם הסדנה לידע ציבורי ועם אחד העיתונים הכלכליים, שגם היה להם עניין בנושא הזה, ואנחנו מנסים לעזור ולספק את כל המידע.

יעקב ליצמן: אם יש נושא ספציפי שמעניין אותך ותרצי לקבל עליו מידע רב-שנתי, נספק אותו.

יעקב ליצמן: בנוסף, אנחנו עכשיו עובדים על נוהל עם ועדת הכספים בעקבות הבג"ץ המפורסם של חברת הכנסת שפיר.

יעקב ליצמן: קצת נתקענו בנושא הזה בגלל כל התקציב וכל האירועים של החודשים האחרונים, אבל כחלק מהנוהל הזה גם נפגשנו עם חברי כנסת, ואחת הטענות שעלו היא שאנחנו לא מציגים עם הבקשות התקציביות מידע היסטורי.

יעקב ליצמן: זו בעיה טכנית, להציג לפני 2013 בגלל השינוי שאמרתי, אבל ננסה בשנה הבאה להציג כן משנת 2013, כלומר יהיה שלוש שנים, 2013, 2014, 2015 את השינויים גם בפרספקטיבה היסטורית.

יעקב ליצמן: אני מקווה שזה ייתן מידע.

יעקב ליצמן: אנחנו לא מנסים להסתיר מידע.

יעקב ליצמן: אנחנו לא יכולים להציג כל חתך שחברי הכנסת רוצים.

יעקב ליצמן: אנחנו מתבקשים הרבה פעמים להציג את התקציב ברזולוציות או בחתכים שאין לנו – כמה כסף מושקע באוכלוסייה כזו או אחרת.

יעקב ליצמן: אני מציע דבר פשוט- - -

ניסן סלומינסקי: סתיו ביקשה לדבר.

ניסן סלומינסקי: רק מיכל, אתה מכירה את האתר שלהם, שם יש הכול?

סתיו שפיר: אין להם אתר משלהם.

סתיו שפיר: זה אתר של הסדנה לידע ציבורי.

<יוגב גרדוס: לא.

<יוגב גרדוס: אנחנו מעבירים את הנתונים הגולמיים לאתר ממשלתי שבו מועברים כל הקבצים של כל הממשלה.

סתיו שפיר: זה אתר gov.il, אבל הוא לא מנוהל בידיכם.

יעקב ליצמן: יש דבר אחד שהם יכולים לעשות שלטעמי חסר, שני סעיפים: אל"ף, כשאנחנו מקבלים העברה תקציבית, לא משנה איזו, ואני מדע בהעברות, אמצע – אנחנו צריכים לראות, אל"ף, מה היה התקציב הקודם, בשנה הקודמת, וכמה נוצל בתקציב.

ניסן סלומינסקי: אם איני טועה, יש את זה.

יעקב ליצמן: אנחנו בהעברות לא מקבלים את זה.

ניסן סלומינסקי: לא בהעברות; בספר התקציב.

מיכל בירן: אני דיברתי על ספר התקציב.

ניסן סלומינסקי: סתיו.

סתיו שפיר: תודה למיכל על העלאת הנושא המאוד משמעותי הזה.

סתיו שפיר: ראשית, בזמן המשא ומתן שבית המשפט הורה לנו לקיים, הובטח לי שאקבל את הטיוטה שלכם לנוהל על נושא ההעברות התקציביות.

סתיו שפיר: אני יודעת וגם שומעת ממך שדיברת עליו עם חברי כנסת אחרים.

סתיו שפיר: אני לא זכיתי לקבל אותו מאז.

<יוגב גרדוס: דיברנו עם כל מי שחפץ בכך.

סתיו שפיר: דווקא אליי, שהגישה את העתירה לבג"ץ, משום מה החלטתם לא להעביר אליי.

סתיו שפיר: הכינו נוהל יחד אתך.

סתיו שפיר: יש לזה טיוטה.

ניסן סלומינסקי: הטיוטה הזאת רחוקה מלהיות טיוטה.

סתיו שפיר: אני מבקשת לקבל אותו מיידית.

סתיו שפיר: הובטח לי כבר לפני שלושה חודשים, את הטיוטה לנוהל.

<יוגב גרדוס: אני לא אכנס לזה פה עכשיו.

<יוגב גרדוס: אנחנו עכשיו בבית משפט, אז אני לא רוצה.

סתיו שפיר: זה לא משנה.

<יוגב גרדוס: הנושא כבר לא במשא ומתן.

<יוגב גרדוס: הוא בבית המשפט.

סתיו שפיר: הבטחתם להעביר לי את הטיוטה לנוהל שאתם מדברים עליה עם חברי כנסת אחרים.

סתיו שפיר: המצב הזה פשוט מגוחך, שדווקא למגישת העתירה אתם לא מעבירים את הנוהל הזה.

סתיו שפיר: אני מבקשת שתעבירו אותו בהקדם האפשרי.

סתיו שפיר: זה דבר אחד.

סתיו שפיר: דבר שני, בענייני טכנולוגיה ואינטרנט.

סתיו שפיר: קודם כל, האתר של משרד האוצר היום, ה-GOV.IL, שהוא אתר ממשלתי, לא מנוהל על-ידי משרד האוצר; הוא מנוהל על-ידי ארגון חיצוני, עמותה נפלאה, יש לומר, אבל שתלויה כל הזמן בהעברת הנתונים של האוצר.

סתיו שפיר: האוצר לא טרח עד היום לעשות אתר כזה משלו.

אראל מרגלית: איזו עמותה?

סתיו שפיר: הסדנה לידע ציבורי.

סתיו שפיר: עמותה נהדרת.

סתיו שפיר: היא בנתה גם לנו את האפליקציה- - -

יעקב ליצמן: למה האוצר לא עושה את זה?

סתיו שפיר: נוצר מצב שבו בתקופה של מיקי איתן הסדנה קיבלה את זה על אחריותה, ומיקי איתן, התיק שלו, שהיה אמון על חיבור ממשל לציבור, כבר לא קיים היום, ונוצר מצב כזה.

סתיו שפיר: האוצר עדיין לא העלה את האתר הזה.

סתיו שפיר: ראינו את ההוצאות של המשרד שלכם לאחרונה.

סתיו שפיר: אני חושבת שאפשר היה להסיט חלק מהתקציבים שלכם ליצירת נגישות רצינית לציבור.

סתיו שפיר: ואני לא מדברת רק על תקציבי המקררים, אבל זה עניין אחר.

סתיו שפיר: מבחינה טכנולוגית, הדבר הזה שמיכל העלתה כאן, ושאנחנו מבקשים, הוא נורא פשוט.

סתיו שפיר: צריך רק לקחת את התקציב כפי שאושר, לקחת את התקציב על שינוייו, שיש לכם המידע הזה, אתם מפרסמים אותו, ברוך ה', באתר הכנסת, לקחת את שני התקציבים האלה, לחבר אותם, ואז נוכל לראות במה גדל התקציב ובמה הוא קטן.

סתיו שפיר: אני לא מתכנתת בעצמי, אבל זה ממש לא מסובך.

סתיו שפיר: כל תירוץ שמסביר פה בוועדה שאתם לא יכולים לעשות את זה, שעוד לא הגעתם לזה, שלא עשיתם את זה בגלל צוק איתן, אלוהים יודע מה, זה באמת תירוץ, כי טכנולוגית – באמת, אפשר למצוא לכם את המתנדבים שיעשו את זה.

סתיו שפיר: אפשר לעשות את זה.

סתיו שפיר: עובדה שארגון חיצוני, עמותה שפועלת על בסיס התנדבות, מצליחה לעשות את זה, אז משרד האוצר, עם התקציבים שלכם, אתם לא יכולים להנגיש לציבור?

סתיו שפיר: ברצינות.

סתיו שפיר: ולא רק לציבור - חברי הכנסת.

סתיו שפיר: זה שחברי הכנסת יושבים פה, ולא יכולים לראות על כל סעיף תקציבי, במה הוא גדול, במה הוא קטן וכמה שיניתם אותו במהלך השנה, וזה בידיעה שאתם משנים 87 אחוזים מסעיפי התקציב בהעברות תקציביות, 87 אחוז.

סתיו שפיר: חברי כנסת שיושבים פה ולא יכולים לקבל את הנתונים האלה, זה ממש בדיחה.

סתיו שפיר: אנחנו בשנת 2014.

סתיו שפיר: אפשר לעשות את הדברים האלה במהירות האור.

סתיו שפיר: במקום לבזבז כסף על כל מיני חברות ייעוץ מיותרות במיליוני שקלים ועוד תוספת של עורכי דין ורואי חשבון וכל הדברים האחרים שאתם זורקים עליהם כסף מדי שנה כמו שגילינו בזכות התנועה לחופש המידע לפני כמה ימים, תשקיעו קצת כסף בלעשות אתר נורמלי ולהנגיש את המידע הזה לחברי הכנסת.

מיכל בירן: וההצעה שלך, יוגב, על זה שאם יש סעיף ספציפי שאני רוצה לברר עליו, היא לא רלוונטית.

מיכל בירן: אתה יודע היטב שזה כמו בור ענק.

מיכל בירן: בשביל למצוא בו משהו אני צריכה לפחות את הנתונים של לעבור ולראות מה מעניין.

מיכל בירן: יש דברים שלא ייראו מעניינים, ואז אתה אומר: קיצצו פה שוב ושוב במשך חמש שנים, 20 אחוז, 20 אחוז, והתקציב הזה התרוקן – זה מעניין.

מיכל בירן: אם אני רואה רק את השם שלו, לא בהכרח אראה שהוא מעניין.

מיכל בירן: גם תן לי פתרון אחר.

מיכל בירן: אתם יודעים מה מחבר בין הספרור הקודם לזה החדש.

מיכל בירן: לי אין דרך לדעת את זה, לכן אין לי דרך לראות חמש שנים אחורה.

<יוגב גרדוס: אם היה לנו כזה קשר בין השנים, היינו מעלים אותו בשמחה לאתר האינטרנט שלנו, אבל התקציב נבנה כמעט מחדש.

<יוגב גרדוס: אין אפשרות לחבר בין התקציב הקודם באופן- - -

סתיו שפיר: התקציב לא נבנה מחדש.

<יוגב גרדוס: מבחינת התוכנית שנעשתה, קודם כל, מספר התקנות צומצם ב-40 אחוז, וה-60 אחוז הנותרים, השתנו השמות, השתנו הספורים.

<יוגב גרדוס: חלק אוחד, חלק בוטל.

<יוגב גרדוס: אם היינו יכולים לעשת את זה, היינו מעלים את זה לאינטרנט.

<יוגב גרדוס: לנו בעצמנו אין המידע הזה.

<יוגב גרדוס: אנחנו צריכים לעבוד קשה כדי לחבר את הנתונים, וזה נעשה אד הוק.

ניסן סלומינסקי: יוגב, אני מבקש שלושה דברים: אל"ף, תעביר את הבקשה למי שצריך.

ניסן סלומינסקי: מאלה שעסקו בנושא חריש עמוק, יכול להיות שיש להם המפתח עדיין לזיהוי.

ניסן סלומינסקי: בי"ת- - -

מיכל בירן: ניסן, שערורייה שנציג האוצר אומר לי שהוא לא יכול לדעת מה היה לפני שלוש שנים בתקציב זה או אחר.

ניסן סלומינסקי: בי"ת, אנחנו מאוד רוצים, יותר מרוצים, שלפחות שלוש השנים האחרונות, שזה יהיה 2013, 2014, 2015, זה כן שיהיה לנו להשוואה, גם בתקציב של המדינה וגם בהעברות הכספיות שלנו, שיהיה קל יותר לראות – ירד, עלה, ומגמה.

ניסן סלומינסקי: משנה אחת קשה לראות מגמה.

ניסן סלומינסקי: יכול להיות שהשנה הזאת היה משהו מיוחד.

ניסן סלומינסקי: שנתיים שלוש, אתה כבר יכול לראות מגמה.

אראל מרגלית: זה דבר אלמנטרי.

אראל מרגלית: זה כמו ביצוע מול תקציב.

אראל מרגלית: שים לב שגם במערכת הביטחון, שים לב כמה פעמים אנחנו באים ומדברים, נניח, באמצע השנה על תקציב שהוגש בראשית השנה, ומדברים אתנו עכשיו בכלל במונחים אחרים ממה שדיברו אתנו קודם.

אראל מרגלית: מה שמיכל אומרת, לדעתי, מאוד קריטי גם בשבילכם.

אראל מרגלית: ברגע שיש רובריקות, גם בביצוע מול תקציב וגם בהעברה משנה לשנה, אתה יכול להבין הרבה יותר טוב את הראש.

אראל מרגלית: אתה היום אומר שהקטגוריה הזאת לא רלוונטית או פחות רלוונטית.

ניסן סלומינסקי: ביצוע מול תקציב – אין בעיה, וזה מופיע בספר התקציב.

ניסן סלומינסקי: אנחנו נרצה שזה גם יופיע בהעברות שלנו.

ניסן סלומינסקי: מיכל ביקשה יותר מזה – השוואה גם לשנים קודמות.

ניסן סלומינסקי: הם יכולים רק ל-2014 ו-2013, כי אז היה חריש עמוק, והשתנו כל הדברים.

ניסן סלומינסקי: צמצמו 40 אחוז מהסעיפים, שינו ממילא את המספור והכול.

מיכל בירן: אבל קיבלנו כאן תשובה שהם לא יודעים להגיד.

מיכל בירן: אם זה דורש עבודה קשה, אז תעבדו קשה.

ניסן סלומינסקי: לכן אמרתי, לחלק הראשון, שזה קשה – תעביר את הבקשה למעלה.

ניסן סלומינסקי: אלה שכן עשו את זה, אולי יש להם הקוד, המפתח.

ניסן סלומינסקי: לפחות לגבינו, מה שאתם כן יכולים לעשות, 2013, 2014 ועוד מעט יהיה 2015, זה כן אנחנו צריכים.

אראל מרגלית: אני רוצה לומר משהו ביחס שבין השרים לפקידות הבכירה.

אראל מרגלית: ואני חושב שזה קשור לזה.

אראל מרגלית: במדינה שבה יש פקידות בכירה שיש לה כוח על פני תוכניות רב-שנתיות- - -

<יוגב גרדוס: אני פקיד זוטר.

אראל מרגלית: אתה לא פקיד זוטר.

אראל מרגלית: זכותו של שר לבוא ולשנות את כל הקטגוריות.

ניסן סלומינסקי: ראינו בביטחון, שם הם עושים תר"ש, אז בכלל יש התפלגות של שנים.

ניסן סלומינסקי: אבל זה סיפור נפרד.

אראל מרגלית: לדעתי צריך לשאוף בתקציב המדינה, גם אם אין תקציב דו-שנתי או תלת-שנתי, לעבוד לפי מתווה של תוכנית רב-שנתית, כלומר לפי מתווה שאפשר לשנות אותו.

אראל מרגלית: כלומר תקציב מגישים כל שנה, אבל כשיש תוכנית חומש, כי ברגע שאין תוכנית חומש, קשה לבצע שינויים גדולים בשנה אחת.

ניסן סלומינסקי: אנחנו מצפים מכל שר שיעשה תוכנית חומש, מה שטוב למדינה, ולפי זה יעבדו, גם אם לא הוא בהכרח יקצור את הפירות בסוף.

ניסן סלומינסקי: מה שקורה, שהשרים היו עושים תוכניות רק עד סוף הקדנציה שלו כדי שהוא יוכל לקצור את הפירות.

ניסן סלומינסקי: באחרונה שרים עושים תוכניות או מדברים רק לשבועיים, מסקר לסקר, כי כל מה שהם עובדים זה כדי לעלות בסקר, ומאחר שכל שבועיים מתפרסם סקר, אתה שומע הצהרות שמצהירים, עומד נדהם לפעמים.

ניסן סלומינסקי: זה לפעמים תוכנית רק לשבועיים, זהו.

ניסן סלומינסקי: הייתי בכנס קיסריה.

ניסן סלומינסקי: הוא ישב שם, בעל הבית של אוסם ואחרים.

ניסן סלומינסקי: גם שם אמרתי את זה.

ניסן סלומינסקי: תוכניות עושים שרים – לא רוצה להגיד איזה שרים, אבל כולם הבינו וחייכו – זה רק מסקר לסקר, שבועיים.

אלכס מילר: עוד לא ראיתי שר אחד שהמשיך את התוכניות והרפורמות של השר לפניו.

ניסן סלומינסקי: בביטחון יש.

אלכס מילר: איזה תוכניות חומש יש בביטחון?

ניסן סלומינסקי: כל התוכניות עובדות עם תר"ש.

אלכס מילר: אתה חושב שמישהו ימשיך את התוכניות של שר השיכון של היום?

אלכס מילר: או של שר החינוך?

אלכס מילר: תיאורטית אני מסכים, אבל לא בפרקטיקה.

ניסן סלומינסקי: יוגב, שמעת את הדברים.

ניסן סלומינסקי: אתה חייב לי תשובה.

ניסן סלומינסקי: תבוא אליי.

ניסן סלומינסקי: ננסה לוודא שלפחות החלק שכן מעשי, שכן נקבל את זה.

סתיו שפיר: הכול מעשי.

סתיו שפיר: אראה לך עכשיו במחשב איך זה מעשי.

ניסן סלומינסקי: אם נקבל 2013, 2014 ואחר כך 2015- - - תודה רבה, הישיבה נעולה.